વ્યાસજી અને ગણેશજી વચ્ચે શરત મહાભારતમાં એવું વર્ણન કરવામાં આવ્યંુ છે કે વેદ વ્યાસજીએ હિમાલયની પવિત્ર ગુફામાં તપસ્યા કર્યા બાદ જુદી- જુદી ઘટનાઓનું સ્મરણ કરી મનોમન મહાભારતની રચના કરી દીધી હતી. ત્યાર બાદ વેદ વ્યાસજીને મૂંઝવણ એ ઊભી થઈ કે આ લાંબા કાવ્ય ગ્રંથને વધુ ને વધુ લોકો સુધી પહોંચાડવા માટે કોની પાસે તે લખાવવો, કારણ કે હજારો શ્લોકના અર્થ સમજવા અને તેની લંબાઈ અને જટિલતાને ધ્યાને રાખવામાં આવે તો આ કપરું કામ હતું. વેદ વ્યાસજીએ બ્રહ્માજીની સલાહ લઈને આ કામ માટે ભગવાન ગણેશજી પાસે પહોંચ્યા હતા.